Sagredo participa en el XV Dia de l’Educació Viària de Paterna
18/06/2015

# Sagredo participa en el XV Dia de l’Educació Viària de Paterna

[![L’alcalde Juan Antonio Sagredo hui en el XV Dia de l’Educació Viària de Paterna](/images/noticias/2015/06/di-policia.jpg)](/images/noticias/2015/06/di-policia.jpg)

18.06.2015

L’alcalde ha clausurat El Curs d’Educació Viària 2014/15 i ha entregat els premis del concurs de dibuix Com veus la teua Policia Local?

L’alcalde de Paterna, Juan Antonio Sagredo, ha participat este matí en el XV Dia de l’Educació Viària de Paterna, un esdeveniment realitzat en el Parc Infantil de Trànsit de Paterna que ha congregat més de 300 xiquets realitzant activitats sobre educació viària, circulant en karts i bicicletes, treballant en tallers de pintura, plastilina i muntatge de senyals de circulació en cartó i acostant-se als servicis d’Atenció Ciutadana amb vehicles i personal pertanyent al Cos Nacional de Policia, Guàrdia Civil de Trànsit, SAMU, Protecció Civil, Militars de l’Aquarterament Daoiz i Velarde i els propis de Policia Local.

Així mateix, durant la jornada ha tingut lloc la clausura del Curs d’Educació Viària 2014/15 que, des del Departament d’Educació Viària de la Policia Local, s’ha impartit en els diferents col•legis de primària de Paterna.

Sagredo ha sigut l’encarregat a més d’entregar els premis del concurs de dibuix "Com veus la teua Policia Local?", consistents en una bicicleta i una bossa amb divers material, del qual han resultat guanyadors Marc Roda, del col•legi Dominiques, Miriam Mechai, del col•legi Ausiàs March i Nora Hervás, del col•legi Lloma Llarga Valterna NÚM.9.

Durant la jornada, també s’ha realitzat una exhibició per part de la unitat canina de la Policia Local amb el seu gos Urco.